Caimán

Os caimáns son os réptiles crocodilianos pertencentes á subfamilia Caimaninae (caimaninos),BUSCatermos caimán que consta de tres xéneros e seis especies vivas, e é unha das dúas liñaxes primarias da familia Alligatoridae; a outra é a dos aligátores.

 Descrición 

Os caimáns viven en Centroamérica e Suramérica en marismas, pantanos, mangleirais, ríos e lagos. Teñen unha pel escamosa e unha vida principalmente nocturna.

Son de tamaño relativamente pequeno, a maioría das especies miden entre 2 e 2,5 metros de longo de media, cun peso medio entre 6 e 40 kg dependendo das especies, coa excepción do Melanosuchus niger, que pode crecer ata os 5 m de lonxitude e pesar ata 1 100 kg, polo que é a especie de caimán máis grande do mundo e encóntrase nos ríos de correntes lentas e lagos que rodean a cunca do Amazonas. A especie menor é o Paleosuchus palpebrosus, que crece ata os 1,2 a 1,5 m.

Os caimáns distínguense dos aligátores, os seus parentes máis próximos, por unhas poucas características: a carencia de septo óseo entre as ventas dos fociños, teren unha armadura ventral composta por escudos óseos solapados formados por dúas partes unidas por unha sutura, e teren dentes relativamente máis longos e máis delgados que os dos aligátores. Os remaches de calcio das súas escamas fan a súa pel máis rexa que a dos aligátores e crocodilos, polo que a súa pel é menos valiosa para o comercio, aínda que ambas teñen a mesma aparencia, as dos caimáns son menos flexibles. Coñécense varias formas extintas, como Purussaurus, un xénero xigante do Mioceno que medraba ata os 12 m e o igualmente grande Mourasuchus, que tiña un ancho morro parecido ao dun pato.

 Comportamento 
miniatura|O Caiman crocodilus

Os caimáns son predadores e, como os aligátores e crocodilos, os caimáns teñen unha dieta que consiste en gran parte de peixes. Tamén cazan insectos (especialmente as crías), aves e pequenos mamíferos e réptiles.

Debido ao seu tamaño e natureza feroz, teñen poucos predadores naturais no seu medio ambiente. Os humanos son os seus principais predadores, xa que se cazan pola súa carne e pel. Os xaguares son o outro único predador dos caimáns.

Os caimáns femias constrúen un gran niño de ata 1,5 m de ancho, no cal poñen de 10 a 50 ovos,  que eclosionan nunhas 6 semanas. Unha vez que eclosionan a nai leva as crías a unha poza onde aprenden a cazar e nadar.
miniatura|Caiman latirostris
miniatura|Caiman yacare

 Taxonomía 
miniatura|Melanosuchus niger
miniatura|Paleosuchus palpebrosus
miniatura|Paleosuchus trigonatus
Existen 6 especies vivas de caimáns (ver as imaxes), clasificadas en tres xéneros: Caiman (3 especies), Paleosuchus (2 especies) e Melanosuchus (1 especie). Ademais coñécense moitas especies extinguidas. 
 Subfamilia Caimaninae
 Xénero †Centenariosuchus
 Xénero †Culebrasuchus
 Xénero †Eocaiman
 Xénero †Globidentosuchus
 Xénero Paleosuchus
 P. palpebrosus
 P. trigonatus
 Xénero †Purussaurus
 Xénero †Mourasuchus
 Xénero †Necrosuchus
 Xénero †Orthogenysuchus
 Xénero †Tsoabichi
 Clado Jacarea
 Xénero Caiman
 C. yacare
 C. crocodilus
 C. c. apaporiensis
 C. c. fuscus
 †C. lutescens
 †C. venezuelensis
 C. latirostris
 Xénero Melanosuchus
 †M. fisheri
 M. niger

 Filoxenia 

Velaquí un cladograma modificado de Brochu (2011).

Estoutro é un cladograma modificado de Hastings et al. (2013).

 Notas 

Categoría:Aligatóridos